laion/Wikipedia-Exotic huggingface dataset:
פוקימון: לוקאריו והמסתורין של מיו

פוקימון: לוקאריו והמסתורין של מיו (יצא לאור במקור ביפן כ-"מפלצות כיס הדור מתקדם הסרט: מיו וגיבור הגלים" 劇場版ポケットモンスターアドバンスジェネレーション ミュウと波導の勇者　ルカリオ) הוא הסרט השמיני בסדרת סרטי פוקימון, אשר השלים את אירועי העונה השמינית. זהו הסרט השלישי שפורסם תחת הכותרת "מפלצות כיס - הדור מתקדם" ביפן. בסרט מככבים כמדובבי הדמויות ריקה מאטסומוטו, איקואה אוטאני, יוג'י ואדה, קאורי, פושיג'י ימאדה, נוריקו הידקה, קואיצ'י ימאדרה, סוזומו צ'יבה, קנג'י נוג'ימה ובקי. אירועי הסרט מתקיימים במהלך העונה השמינית של פוקימון: הקרב הגדול. הסרט עלה לאקרנים ב-16 ביולי 2005 ביפן. העיבוד האנגלי לסרט הופק על ידי החברה 4Kids Entertainment, זהו העיבוד האחרון של החברה לפוקימון לפני שעבר לחברה "The Pokemon Company". הסרט יצא לאקרנים בכנס הקומיק-קון בשנת 2006 בסן דייגו, קליפורניה. בממלכה המאוחדת, הסרט שודר בערוץ Cartoon Network ביולי 2007. לפני כאלף שנים, פרצה מלחמה אכזרית בין שני עמים ואיימה להחריב את העולם. המלחמה לקחה מקום למרגלות עץ מקור החיים, והיוותה איום לגורל האנושות כולה. אחד מאבירי הממלכה, סר ארון, שהיה בין היתר מאמנו של הפוקימון המסתורי – לוקאריו, לקח את ההחלטה לשים סוף למלחמה. הוא נעל את לוקאריו במטה העתיק, הלך לעץ מקור החיים והקריב את חייו על מנת להפסיק את המלחמה המרה ואת ההשלכות ההרסניות שלה. וכך חזר המצב לקדמותו וכולם חיו בשלום עד עצם היום הזה. כיום, אש קטצ'אם וחבריו מיי, מקס וברוק, לוקחים חלק בנשף התחפושות בארמון קאמרון בראשה של המלכה איילין. במהלך הטקס הם משחררים באופן בלתי צפוי את לוקאריו מתנומתו רבת השנים. יחד, אש, לוקאריו ושאר החברים, מנסים להגיע לעץ ההתחלה שנמצא בסכנה קיומית והם מחליטים לנסות להציל אותו. על הדרך הם לומדים מה באמת קרה לפני כל אותם שנים בקרב האדיר. ערך מורחב – פוקימון - דמויות הסרט עלה לאקרנים ביפן על ידי טוהו ב-16 ביולי 2005. בארצות הברית, הסרט יצא לאקרנים בדיבוב לאנגלית בכנס הקומיק-קון בשנת 2006 בסן דייגו, קליפורניה. בממלכה המאוחדת הסרט שודר בדיבוב לאנגלית ב-Cartoon Network ביולי 2007. הסרט הופץ בארצות הברית ב-DVD ו-VHS ב-19 בדצמבר 2006 על ידי חברת "Viz Video". זהו העיבוד האחרון של החברה "4Kids Entertainment" לפוקימון לפני שעבר לחברה "The Pokemon Company" אתר האינטרנט הרשמי של פוקימון: לוקאריו והמסתורין של מיו (ביפנית) "פוקימון: לוקאריו והמסתורין של מיו", במסד הנתונים הקולנועיים IMDb (באנגלית) "פוקימון: לוקאריו והמסתורין של מיו", באתר נטפליקס "פוקימון: לוקאריו והמסתורין של מיו", באתר AllMovie (באנגלית) "פוקימון: לוקאריו והמסתורין של מיו", באתר Rotten Tomatoes (באנגלית) "פוקימון: לוקאריו והמסתורין של מיו", באתר אידיבי "פוקימון: לוקאריו והמסתורין של מיו", במסד הנתונים הקולנועיים KinoPoisk (ברוסית)
נטע ליבנה

נטע ליבנה (נולד ב־8 בדצמבר 1980) הוא עיתונאי ישראלי שכיהן כעורך הראשי של העיתון "ידיעות אחרונות" מספטמבר 2018 עד יוני 2023. ליבנה החל את הקריירה העיתונאית שלו בגלי צה"ל. בשנת 2002 החל לעבוד בעיתון "מעריב". ב־2007 מונה לראש מערכת החדשות של "מעריב". בספטמבר 2011 מונה לתפקיד סגן עורך העיתון ועורך המוסף "סופשבוע". בנובמבר 2012, מונה לראש מערכת החדשות של "ידיעות אחרונות". באוגוסט 2018 הודיע העורך רון ירון על פרישתו מתפקידו בסוף החודש וליבנה מונה במקומו. ביוני 2023 הודיעה הנהלת העיתון על שינויים ארגוניים, על סיום תפקידו, ועל מינויה של העיתונאית סיגל בוכריס-רגב לתפקיד במקומו. כיום עורך התוכן של אתר v1 מבית מאקו. נתי טוקר, נטע ליבנה, באתר TheMarker‏, 25 במאי 2022 נטע ליבנה מסיים את תפקידו כעורך "ידיעות אחרונות", סיגל בוכריס-רגב מונתה לתפקיד, באתר ynet, 7 ביוני 2023 לי-אור אברבך, ‏שינויים בצמרת "מעריב": נטע ליבנה יקודם לסגן עורך, באתר גלובס, 12 בספטמבר 2011 לי-אור אברבך, ‏עובר למתחרים: נטע ליבנה ימונה לראש מערכת החדשות של "ידיעות", באתר גלובס, 5 בנובמבר 2012 נתי טוקר, עורך "ידיעות אחרונות", רון ירון, יעזוב את תפקידו בעוד שבועיים, באתר TheMarker‏, 19 באוגוסט 2018 ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
שלמה פוליאקוב

שלמה פוליאקוב (15 באפריל 1912 – 19 בספטמבר 1965) היה שחקן ומאמן כדורגל ישראלי ששיחק בהפועל תל אביב ובהפועל פתח תקווה, ובהמשך אימן במספר קבוצות. פוליאקוב נולד באימפריה הרוסית בשנת 1912 ועלה לארץ ישראל המנדטורית בשנת 1922 יחד עם משפחתו. בגיל 13 החל לשחק כדורגל בקבוצת הנוער של אלנבי תל אביב, שתחילה התמזגה עם מכבי תל אביב אך בשל התנגדות חבריה התמזגה לבסוף עם הפועל תל אביב. יחד עם הפועל, פוליאקוב שיחק עד שנת 1941 וזכה בארבע אליפויות וחמישה גביעים. בעונת 1944–1945 עבר לשחק בהפועל פתח תקווה איתה הגיע לגמר גביע המלחמה בו הפסידו להפועל תל אביב. פוליאקוב היה חלק מהסגל של נבחרת ארץ ישראל בכדורגל אך לא לקח חלק באף משחק. לאחר פרישתו אימן פוליאקוב את קבוצות הבוגרים של הפועל פתח תקווה, הפועל רמת גן, הפועל חיפה והפועל חולון. בנוסף לכך אימן גם בקבוצת הנוער של הפועל תל אביב. פוליאקוב נישא למרים נודלמן, אחותו של שחקן הכדורגל אברהם נודלמן. בנם היה השחקן והקומיקאי, ישראל פוליאקוב. אחיו של שלמה היה שחקן הכדורגל והמאמן משה פוליאקוב. נפטר ב-1965 ונקבר בבית העלמין קריית שאול. אליפויות הליגה 4: 1933-1934, 1934-1935, 1937-1938, 1939-1940 גביעי מדינה 5: 1928, 1934, 1937, 1938, 1939 פרופיל, באתר מוזיאון הפועל פתח תקווה שלמה פוליאקוב באתר GRAVEZ שלמה פוליאקוב באתר GRAVEZ
המעמד הנמוך

המעמד הנמוך מתייחס לפלח האוכלוסייה שנמצא בתחתית ההיררכיה החברתית־כלכלית. בחברות המודרניות המעמד החברתי הנמוך כולל בדרך כלל את חברי האוכלוסייה העניים ביותר בחברה, מתחת למעמד הביניים. ההערכה היא שהמעמד התחתון בארצות הברית כולל כיום כ-12% ממשקי הבית. ההכנסה הממוצעת של אנשים מהמעמד התחתון בארצות הברית נמוכה בהרבה מההכנסה החציונית, ולעיתים רבות אנשים במעמד התחתון נמצאים מתחת לקו העוני. הרוב המכריע של האנשים בשכבת האוכלוסייה הזו אינם לוקחים יותר חלק פעיל בכוח העבודה, מסיבות שונות ומגוונות. בשל כך המעמד הנמוך בארצות הברית נבדל מיתר המעמדות החברתיים בכך שאנשים המשתייכים למעמד זה מסתמכים על קבלת כסף מגופי הממשל. רק מעטים מהאנשים שמשתייכים למעמד הנמוך בארצות הברית סיימו את לימודיהם בתיכון. מעמד חברתי הדרה חברתית שוויון חברתי ניידות חברתית המעמד העליון תת-תרבות Gilbert, Dennis (1998). The American Class Structure. New York: Wadsworth Publishing. 0-534-50520-1. Williams, Brian (2005). Marriages, Families & Intimate Relationships. Boston, MA: Pearson. 0-205-36674-0. ערך זה הוא קצרמר בנושא מדעי החברה. אתם מוזמנים לתרום לוויקיפדיה ולהרחיב אותו.
קנזאי

קנזאי (בלדינית: Cianacéi) היא קומונה בנפת טרנטו במחוז טרנטינו-אלטו אדיג'ה, שבצפון איטליה, בחלק העליון של עמק ואל די פאסה, כ-110 קילומטר צפונית-מזרחית לעיר טרנטו. בשנת 2018 עמד מספר התושבים במקום על כ-1,800. קנזאי היא תחנת בסיס לטיולים וטיפוס הרים בקבוצת סלה, הר מרמולדה ורכס ססולונגו. העיירה היא בסיסה של קבוצת HC Fassa המשחקת בליגת ההוקי קרח האיטלקית העליונה, שאולמה הביתה הוא del Ghiaccio Gianmario Scola. ב-1994 אירחה העיירה יחד עם בולצאנו ומילאנו את אליפות העולם בהוקי קרח. קנזאי היא גם עיירת סקי עם היקף מסלולי סקי של 42 קילומטר. מדיה וקבצים בנושא קנזאי בוויקישיתוף אתר האינטרנט הרשמי של קנזאי Popolazione Canazei 2001-2018, באתר tutti ialia ערך זה הוא קצרמר בנושא יישובים ובנושא איטליה. אתם מוזמנים לתרום לוויקיפדיה ולהרחיב אותו. ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "קנזאי".
אלחנן חפץ

אלחנן חפץ (7 בנובמבר 1877 - 9 במאי 1935) היה כורך ספרים, יליד האימפריה הרוסית, מראשוני הכורכים האמנותיים בארץ ישראל. אלחנן חפץ נולד בשנת 1877 באימפריה הרוסית. בשנת 1924 עלה עם משפחתו לארץ-ישראל מווינה והתיישב בירושלים. בתחילה פעל חפץ במסגרת "בתי בצלאל" של בצלאל, בית מדרש לאמנות ולמלאכות-אמנות. לאחר מכן הקים בית מלאכה שמוקם ב"בית ניקולה עקל" שבשכונת מוסררה ופעל עד 1930. בנוסף, החזיק חנות ברחוב יפו. הוא עסק בעיקר בכריכת ספרים, לצד עבודות שונות מעור ובהן תיקים, פנקסים ומוצרי עץ זית. הוא השתתף בתערוכה קולוניאלית בפריז (1931), שם קיבל עבור תצוגתו מדליית זהב, ב"תערוכה לאמנות ולמלאכת יד בפלשתינה" (1931) במגדל דוד, וב-"יריד המזרח" (1932), שם הציג כריכות ותיקים שיצר. חפץ נפטר בשנת 1935 בירושלים לאחר מחלה ממושכת. בין עבודותיו כריכות הספרים של ברוך אגדתי - "ברוך אגדתי: אמן הרקוד העברי" (1925), שהודפס ב"גרפיקה" ירושלים במהדורה ממוספרת בת 100 עותקים; כריכת ספרו של אברהם סוסקין - "אלבום מראות תל אביב" (1926), שהודפס בדפוס Rotophot A. G, ברלין; כריכה לספר זיכרון (1927) עבור ישיבת סלבודקה בחברון והמהדורה הראשונה של "הגדה של פסח" (1930) באיור נחום גוטמן, שהודפס בהוצאת אמנות, תל אביב ונכרך בכריכה המשלבת עור ועץ זית. לחפץ ורעייתו שרה היו ארבעה ילדים - אוריאל חפץ, רחל, נחמה וציפורה. פרסומת לבית המלאכה של חפץ (1929-1924), אוסף הספרייה הלאומית כריכת "ברוך אגדתי: אמן הרקוד העברי" (1925) מאת ברוך אגדתי כריכת הספר "מראות תל אביב" (1926) מאת אברהם סוסקין כריכת "הגדה של פסח" (1930) באיור נחום גוטמן פרסומת לחנות של חפץ (1935-1929) מדיה וקבצים בנושא אלחנן חפץ בוויקישיתוף אלחנן חפץ באתר בית הקברות הר הזיתים ירושלים יום-יום: כריכת-הדר, דואר היום, 21 באוקטובר 1925 כריכות-הדר, דואר היום, 8 במרץ 1927 הרבנות הראשית לארץ-ישראל, חרות, 1 בינואר 1950 ראו: ב"בצלאל", הארץ, 31 בדצמבר 1924, עמ' 3 ראו: אלחנן חפץ ז"ל, דואר היום, 10 במאי 1935
המוח המקסים והמקולקל שלי

המוח המקסים והמקולקל שלי (באנגלית: My Beautiful Broken Brain) הוא סרט דוקומנטרי בריטי של נטפליקס. הסרט הוקרן לראשונה בפסטיבל אידפא ב-21 בנובמבר 2014, ועלה לשירות ההזרמה של נטפליקס ב-18 במרץ 2016. הסרט עוקב אחר תושבת לונדון, לוטיה סודרלנד, שלקתה בשבץ מוחי בנובמבר 2011, וכתוצאה ממנו סבלה מאפאזיה שכללה אובדן מוחלט של היכולת לדבר, לקרוא או לכתוב בצורה הגיונית. במהלך השנה שלאחר מכן, תיעדה סודרלנד את התקדמות החלמתה ואת הכישלונות הגדולים שחוותה. התיעוד כולל את האתגרים היומיומיים שחוותה לאחר שלקתה בשבץ, לא רק עם איבוד היכולת לתקשר באמצעות שפה מילולית, קריאה וכתיבה, אלא גם את ליקויי הזיכרון, הבלבול, השינויים בעיבוד הקוגניטיבי והתפיסה החושית, רגישות יתר לרעש ותחושות העייפות, התסכול, ולעיתים גם התייאשות מהעתיד בהתחשב בשינויים בחייה. התמיכה הערכית שהעניקו משפחתה וחבריה במהלך מסע החלמה זה, מוצגת בצורה בולטת בסרט. באמצעות שיקום נרחב שכלל ריפוי בעיסוק, טיפולי תקשורת וביקורים אצל פסיכולוג ופסיכיאטר, החלימה סודרלנד מהשבץ וחזרה לתפקד. את הרעיון ליצירת הסרט יזמה סודרלנד בעצמה, כשלטענתה המחשבה הראשונה ההגיונית שעלתה במוחה לאחר השבת היא כי צריך לעשות סרט על התהליך שתעבור. היא החלה לצלם את עצמה במצלמת הפלאפון שלה עוד בשהותה בבית החולים, ותיעודים אלו נכללים בסרט. לאחר שבועיים פנתה אל אשת הקולנוע סופי רובינסון כדי לבקש את עזרתה. השתיים החלו קמפיין מימון המונים באתר Kickstarter ב-28 בנובמבר 2013, והוא הסתיים ב-20 בדצמבר, לאחר שגויסו 37,340 לירות שטרלינג. הסרט עלה לשירות ההזרמה של נטפליקס ב-18 במרץ 2016. בכורת הסרט הייתה בפסטיבל אידפא ב-21 בנובמבר 2014, שם זכה הסרט בפרס "DOC U award". אתר האינטרנט הרשמי של המוח המקסים והמקולקל שלי "המוח המקסים והמקולקל שלי", במסד הנתונים הקולנועיים IMDb (באנגלית) "המוח המקסים והמקולקל שלי", באתר נטפליקס "המוח המקסים והמקולקל שלי", באתר Rotten Tomatoes (באנגלית) "המוח המקסים והמקולקל שלי", במסד הנתונים הקולנועיים KinoPoisk (ברוסית) Cape, Jessi (12 במרץ 2016). "SXSW Film Review: My Beautiful Broken Brain". The Austin Chronicle. נבדק ב-18 ביולי 2017. {{cite web}}: (עזרה) Oliver, Simone S. (17 במרץ 2016). "At SXSW, a Woman Who Had a Stroke Turns Director". The New York Times. נבדק ב-4 באוגוסט 2016. {{cite news}}: (עזרה) "My beautiful broken brain". Aphasia.org. National Aphasia Association. 22 במרץ 2016. ארכיון מ-18 ביולי 2017. נבדק ב-18 ביולי 2017. {{cite web}}: (עזרה) Wills, Kate (17 במרץ 2016). "My Beautiful Broken Brain: The amazing collaboration of David Lynch and a woman who 'video-selfied' her stroke". The Independent. נבדק ב-4 באוגוסט 2016. {{cite news}}: (עזרה) Vans, Katy (10 ביוני 2015). "My Beautiful Broken Brain review - moving study of life after stroke". The Guardian. נבדק ב-4 באוגוסט 2016. {{cite web}}: (עזרה) Sodderland, Lotje (22 בנובמבר 2014). "I felt as if I had become fear itself". The Guardian. נבדק ב-6 באפריל 2016. {{cite web}}: (עזרה) "My Beautiful Broken Brain". Kickstarter. נבדק ב-3 באוגוסט 2016. {{cite web}}: (עזרה) Spangler, Todd (5 בפברואר 2016). "Netflix Picks Up 'My Beautiful Broken Brain' Documentary from David Lynch". Variety. נבדק ב-4 באפריל 2016. {{cite web}}: (עזרה) "Award winners". Idfa.nl. International Documentary Film Festival Amsterdam. נבדק ב-18 ביולי 2017. {{cite web}}: (עזרה)
דרייב ת'רו

דרייב ת'רו (מאנגלית: Drive-through, "נסע-דרך") הוא סוג של שירות טייק אוויי המאפשר ללקוחות של עסקים לרכוש מוצרים בלי לצאת מרכביהם. החל משנות ה-50 של המאה ה-20 התפתחה בארצות הברית התרבות של הזמנת האוכל תוך כדי נסיעה ברכב. בשנת 1951 הוקמה רשת ג'ק אין דה בוקס שמתבססת על שיטת מכירה זו. כיום במרבית מסעדות המזון המהיר ברחבי ארצות הברית (אך פחות בערים הגדולות) ישנם חלונות "דרייב ת'רו" (Drive Through) המאפשרים רכישת המזון מבעד לחלון הרכב מבלי לצאת ממנו, ואכילת המזון ברכב. רכישה מסוג זה של טייק אוויי מאפיינת בעיקר מזון מסוג המבורגרים, ופחות את האוכל הסיני והפיצות שמהווים את מרבית הטייק אוויי המוזמן לבתי הלקוחות בארצות הברית. מדיה וקבצים בנושא דרייב ת'רו בוויקישיתוף ערך זה הוא קצרמר בנושא מזון. אתם מוזמנים לתרום לוויקיפדיה ולהרחיב אותו.
אליעזר בוגרד

הרב אליעזר בוגרד (ה'תרצ"ה 1935 - י"ד בתמוז ה'תשס"ז 7 ביוני 2007) היה רב ואיש חינוך, ששימש כרבה האשכנזי של העיר בית שאן. נולד לרב חיים אהרן בוגרד, יליד ליטא שהיה השוחט ובודק ודמות רוחנית של המושבה משמר הירדן, ולצפורה. למד בישיבת תפארת ישראל בחיפה מפי הרב דב מאיר רובמן ובישיבת אור ישראל אצל הרב יעקב ניימן, למשך שלוש שנים. לאחר גמר הישיבה הקטנה, עבר לישיבת פוניבז' בבני ברק לשש שנים. לאחר מכן עבר ללמוד בישיבת חברון בירושלים, והוסמך לרבנות עוד בטרם נישא. לאחר נישואיו לחביבה רוזנטל (לימים רופאה מומחית), למד בכולל "שבט מיהודה" בתל אביב, והוסמך לרבנות על ידי הרבנים הראשיים לישראל, איסר יהודה אונטרמן ויצחק נסים, ועל ידי בתי הדין הרבניים בירושלים ובתל אביב. לאחר שלוש שנים, הוזמן על ידי הרב משה צבי נריה ללמד בישיבת בני עקיבא כפר הרא"ה. לאחר מכן לימד במדרשית נעם בפרדס חנה. בתחילת שנת 1964, והוא בן 28 שנים בלבד, נבחר מתוך שמונה מועמדים לכהן כרבה האשכנזי של בית שאן, לצד הרב הספרדי אלעזר בן לולו. העביר שיעורים קבועים גם ביישובי הסביבה: שדה אליהו, עפולה ומעלה גלבוע. היה חבר בחבר הרבנים שעל ידי הפועל המזרחי. לאחר כעשר שנות רבנות פרש מתפקידו, ועבר לבני ברק, שם למד בכולל "ברסלב" ומסר שיעורים במוסדות שונים בעיר. נפטר בשבת, י"ד בתמוז ה'תשס"ז (30 ביוני 2007), ונקבר בבית הקברות ויז'ניץ בבני ברק. בהלווייתו השתתפו תלמידים רבים אותם לימד לאורך השנים, אשר סיפרו בערגה על התקופה בה הנחיל להם את אהבת התורה ויקרתה. אחיו הרב יוסף היה רב שכונת כרם אברהם בירושלים. אחיו הרב שמואל שימש כרב ושו"ב בהרצליה ומראשי הקהילה החרדית בעיר. בנו של הרב שמואל הוא הרב אפרים בוגרד, רב קהילת חב"ד בשכונת רמות בירושלים, דיין בבית הדין הרבני בחיפה ובבית דין רבני חב"ד אשתו חביבה כיהנה כמנהלת בית הספר "מאיר" בבית שאן, ולאחר מכן הייתה לרופאת נשים ורופאת משפחה מפורסמת בבני ברק. לזוג נולדו חמישה ילדים. בנו הבכור הרב זאב הוא מחבר הספרים "והצנע לכת", "פרי אליעזר" ו"הלכות יחוד". בן נוסף הוא הרב יהושע, מחנך וותיק בבני ברק ומגיד שיעור ב"דף היומי" במשך עשרות שנים. הרב יוסף בא גד (במקור בוגרד) הוא בן-דודו. בית שאן בתולדות ישראל לפי המקורות - סקירה על ההיסטוריה היהודית של בית שאן והיחס ההלכתי כלפיה. עפולה, ה'תשכ"ה. מנחם רוטנברג, איש משמר הירדן, ו- על משמר היהדות בבית שאן, הצפה, 31/01/1964. טקס הכתרת הרבנים בבית־שאן, חרות 22/01/1964. מנחם רוטנברג, איש משמר הירדן על משמר היהדות בבית שאן, הצופה, 31/01/1964. מנחם רוטנברג,נחנך בית הכנסת במעלה הגלבוע, הצופה, 14/08/1964.
תזכור הכל

תזכור הכל הוא סינגל שהוקלט על ידי הזמר-יוצר הישראלי מוקי בשיתוף הזמר הישראלי עברי לידר. השיר יצא לאור ב-1 במרץ 2020, כסינגל מתוך אלבומו של מוקי, "חזק עם הלב וקרוב עם הגוף", על ידי חברות התקליטים הישראלית הליקון. השיר הוא בסגנון הרוק, נכתב על ידי סהר ישראל חגי, הולחן על ידי נועם עקרבי והופק על ידי נועם עקרבי, מוקי ועברי לידר. זהו שיתוף הפעולה השני של מוקי ולידר (שיתוף הפעולה הראשון שלהם היה בשיר "מזל טוב ישראל"). מוקי אמר שהשיר היה כמעט מוכן אך הוא הרגיש שיש חיסרון קטן בשיר, לאחר שהתייעץ עם לידר החלו השניים להקליט את השיר יחדיו. יוסי חרסונסקי העניק לשיר ביקורת חיובית, ונתן לו שלושה וחצי כוכבי זהב מתוך חמישה. בסמוך לצאתו כסינגל, עלה השיר לרשת הזרמת המדיה ספוטיפיי. ב-1 במרץ 2020, הווידאו קליפ המלא של השיר עלה לערוץ היוטיוב של לידר. בקליפ רואים את לידר ומוקי נוסעים ביחד במכונית ומבצעים את השיר. סרטון השיר "תזכור הכל" באתר יוטיוב מידע על הרצועה "תזכור הכל" באתר ספוטיפיי "תזכור הכול": מוקי ועברי לידר בדואט חדש. צפו, באתר "סרוגים", 1 במרץ 2020 בן שלו, מוקי ועברי לידר החליטו להתחפש, באתר הארץ, 7 במרץ 2020 לדף השיר באתר הספרייה הלאומית מוקי ועברי, תזכור הכל, באתר יוסמיוסיק, ‏2020-03-03 מוקי ועברי לידר - תזכור הכל, באתר ‏מאקו‏, 1 במרץ 2020 תזכור הכל, באתר helicon, ‏2020-03-01 מילות השיר "תזכור הכל", באתר genius, ‏2020-03-17 מוקי ועברי לידר - תזכור הכל, באתר ‏מאקו‏, 1 במרץ 2020
יניקה (רפואה)

ברפואה, יניקה מתייחסת לתהליך של הוצאת עודפי נוזלים או פסולת מחלל גוף או ממשטח באמצעות מכשירים היוצרים לחץ שלילי או ואקום. השימוש הנפוץ במשאבה רפואית (אנ') הוא לניקוי דרכי הנשימה מעודפי רוק, דם, קיא או הפרשות אחרות לאפשר מעבר חופשי לחמצן. מערכת היניקה מונעת אספירציה אצל חולים, דבר שעלול להביא לדלקת ריאות. אצל חולים מונשמים יש לבצע רוטינה של שאיבת נוזלים אחת לכמה שעות, כדי לוודא שנתיב האוויר פתוח ולמניעת זיהום. בחדר ניתוח נעשה שימוש במשאבה לסילוק דם מאזור הניתוח, וכן לניקוז דם שהצטבר בגולגולת לאחר דימום תוך-גולגולתי. אצל רופאי שיניים נעשה שימוש קבוע במכשיר יניקה לסילוק עודפי רוק מאזור הטיפול. ישנם מתקני יניקה ידניים וחשמליים (בחיבור לחשמל או מכשיר הפועל בכוח סוללה חשמלית). בבתי חולים ישנו מכשיר יניקה מרכזי, המחובר לחדרים באמצעות מערכת צינורות. מדיה וקבצים בנושא יניקה בוויקישיתוף ערך זה הוא קצרמר בנושא רפואה. אתם מוזמנים לתרום לוויקיפדיה ולהרחיב אותו.
ינון צור

ינון צור (נולד ב-4 ביולי 1965) הוא מלחין ומנצח ישראלי-אמריקאי. בתחילת דרכו הוא הלחין לסרטים ולסדרות טלוויזיה, הוא לאחר מכן עבר להלחין פסקולים למשחקי וידאו. נולד בישראל. כילד, למד צור לנגן על קרן יער ופסנתר, והחל להלחין בגיל 10. למד לתואר ראשון באקדמיה למוזיקה ע"ש רובין בתל אביב ושירת בצה"ל 4 שנים. לאחר שהיגר לארצות הברית ב-1990, למד בבית הספר למוזיקה "דיק גרוב" כשנה, אחר כך למד אצל מלחין המוזיקה לטלוויזיה ג'ק סמאלי (אנ') וכשנתיים באוניברסיטת קליפורניה בלוס אנג'לס. צור התחיל את הקריירה שלו בשנת 1994, כשעבד על פסקול לסרטים (כמו "הלוטוס הצהוב"). לאחר מכן עבד בערוץ Fox Family (אנ') וכתב מוזיקה לסדרות אנימציה לילדים כדוגמת דיג'ימון ופאוור ריינג'רס. עבור עבודתו על סדרת פאוור ריינג'רס טורבו הוא זכתה בפרס Telly. בעקבות ההצלחה, והרצון באתגר חדש ובמקום בו יעריכו יותר מוזיקה איכותית, עבר צור לעבוד בתעשיית משחקי הווידאו. משחק הווידאו הראשון שהולחן בידי צור הוא סטאר טרק: אקדמיית הקלינגונים משנת 2000 (אנ'). בשנות ה-2000 המשיך לעבוד על כתיבת מוזיקה למשחקי וידאו, כדוגמת Men of Valor (אנ') משנת 2004, הנסיך הפרסי: שני כיסאות המלכות משנת 2005, קרייסיס משנת 2007, Fallout 3 משנת 2008 ו-Dragon Age: Origins (אנ') משנת 2009. היצירות של צור מתמקדות בדרך כלל בהרכבים גדולים של תזמורת סימפונית, מקהלה, ולפעמים תוספת של כלי נגינה אתניים (כמו חליל ערבי ודודוק). לרוב, שיתופי הפעולה שלו הם עם תזמורת Northwest Sinfonia (אנ') מהעיר סיאטל שעובדת עם תעשיית הקולנוע, הטלוויזיה ומשחקי הווידאו. צור מנצח על יצירותיו בעצמו. בין המלחינים שהשפיעו עליו: סרגיי פרוקופייב, איגור סטרווינסקי, בטהובן, ג'ון ויליאמס, ג'רי גולדסמית' וג'ורג' גרשווין. לפי עדותו, הלחץ שבכתיבה שכוללת דדליין, מאיץ ותורם את תהליך היצירה. צור גם משתף פעולה עם אמנים אחרים, כמו להקת פלורנס אנד דה משין לצורך הסאונדטראק של Dragon Age II. טלוויזיה: פאוור ריינג'רס טורבו פאוור ריינג'רס הגלקסיה האבודה פאוור ריינג'רס כוח הזמן משחקי וידאו: Men of Valor (אנ') Dragon Age: Origins (אנ') Dragon Age II (אנ') הנסיך הפרסי: שני כיסאות המלכות Crysis Fallout 3 Fallout 4 Fallout: New Vegas Fallout 76 The Lord of the Rings: War in the North Syberia II Syberia III Soulcaliber V The Elder Scrolls: Blades OUTRIDERS Starfield Syberia: The World Before מדיה וקבצים בנושא ינון צור בוויקישיתוף אתר האינטרנט הרשמי של ינון צור ינון צור, ברשת החברתית פייסבוק ינון צור, ברשת החברתית אקס (טוויטר) ינון צור, במסד הנתונים הקולנועיים IMDb (באנגלית) ינון צור, באתר אפל מיוזיק (באנגלית) ינון צור, באתר ספוטיפיי ינון צור, באתר סאונדקלאוד (באנגלית) ינון צור, באתר AllMusic (באנגלית) ינון צור, באתר MusicBrainz (באנגלית) ינון צור, באתר דיזר ינון צור, באתר Discogs (באנגלית) ינון צור, באתר Genius נועה ליברמן-פלשקס, המלחין הישראלי שהגיע לפסגת הגיימינג, באתר הארץ, 19 בנובמבר 2019
כוירילוס מסאמוס

כוירילוס מסאמוס (ביוונית: Χοιρίλος ὁ Σάμιος) היה משורר אפי מהאי סאמוס, שיצר בסוף המאה ה-5 לפנה"ס. לאחר תבוסת אתונה במלחמה הפלופונסית, כוירילוס התיישב בחצרו של ארכלאוס, מלך מוקדון, שם שימש כעמיתם של אגאתון (אנ'), מלניפידס (אנ'), ואפלטון (אנ') המשורר הקומי. היצירה היחידה שניתן לייחס לו בוודאות היא ה"פרסאיס" (Περσηίς) או "פרסיקה" (Περσικά), היסטוריה של המלחמה של היוונים נגד פרס, שהנקודה המרכזית בה הייתה קרב סלמיס. חשיבותו של כוירילוס מבוססת על כך שהוא לקח כנושא אירועים לאומיים ואירועים של זמנו במקום את מעשיהם של גיבורים קדומים. על חריגה חדשה זו הוא מתנצל בשורות ההקדמה (נשמרו בסכוליה לאריסטו), שם הוא אומר שמכיוון שנושאי השירה האפית כולם מוצו, היה צורך לפנות לדרך חדשה. סיפור היכרותו הקרובה עם הרודוטוס נובע ככל הנראה מכיוון שהוא חיקה אותו ופנה להיסטוריה שלו עבור האירועים בשירו. ה"פרסאיס" היה בהתחלה מצליח ביותר ונאמר שהוא נקרא, יחד עם השירים ההומריים, בפנאתניאה, אולם מבקרים מאוחרים יותר הפכו את שיקול הדעת החיובי הזה. אריסטו מתייחס אל ההשוואות של כוירילוס כמופרכות ומעורפלות, והאלכסנדרונים החליפו אותו באנטימכוס (אנ') בקאנון המשוררים האפיים. יוסף בן מתתיהו מצטט בספרו "נגד אפיון" קטע משירו של כוירילוס המתאר את העמים שהשתתפו במסע המלחמה של כסרכסס נגד יוון. יוסף מזהה אחד מהם עם העם היהודי, מכיוון שהוא דובר פיניקית (עברית עתיקה) ויושב ב"הרים הסולימיים" (הרי ירושלים) שעל שפת אגם גדול (ים המלח), אולם לדברי מנחם שטרן, אין זה סביר שהמשורר בן המאה ה-5 לפנה"ס זיהה את "ההרים הסולימיים" הנזכרים אצל הומרוס, עם הרי יהודה. כוירילוס מסאמוס, באתר אנציקלופדיה בריטניקה (באנגלית) Choerilus (2), המהדורה האחת-עשרה של אנציקלופדיה בריטניקה, בויקיטקסט באנגלית אריסטו, רטוריקה, ספר 3, פרק 14, בויקיטקסט באנגלית. אריסטו, טופיקה, ספר 8, חלק 1. יוסף בן מתתיהו, נגד אפיון, מאמר ראשון, פרק כב, סעיפים 172–173. M. Stern, Greek and Latin Authors on Jews and Judaism, Vol. III: II. Choerilus of Samos, pp. 5-7 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "כוירילוס מסאמוס".
סוזנה דיסטנסיה

סוזנה דיסטנסיה (בספרדית: Susana Distancia), היא גיבורת על בדיונית, אשר נוצרה כחלק מהתוכנית הלאומית של משרד הבריאות של מקסיקו, הבאה ללמד ילדים על חשיבות שמירת ריחוק חברתי בזמן התפרצות מגפת הקורונה. כח העל של סוזנה הוא יצירת בועה סביבה על ידי פרישת ידיה לצדדים וכך שומרת מרחק מן הנגיף ומזכירה לצופים שכך ראוי לנהוג. מקור שמה בשפה ספרדית הוא משחק מילים שפירושו "מרחק בריא". דמותה של סוזנה מובילה את הקמפיין לריחוק חברתי במדינה (ספ') במרץ–אפריל 2020 ונחשבת כקמע שלו. בעקבות הופעת הדמות החלה גם ביקורת מאזרחי מקסיקו על כך שאף אנשי הממשל לא מקפידים בעצמם על כללי המגע הראויים בזמן המגפה, ובתוכם אף נשיא מקסיקו אנדרס מנואל לופס אוברדור אשר תועד באותם ימים לוחץ יד ונושק לאנשים באירועים שונים. מזכיר החוץ של מקסיקו, מרסלו אבררד (אנ'), הגיב על יצירת הדמות: ”הגיע הזמן במקסימו לגיבורת על, וירוס הקורנה הגיע. בהתחשב בחום הטבעי של התרבות הלטינית - 130 מיליון איש המחבקים, מנשקים ומלטפים זה את זה ללא הפסקה, הממשלה נזקקה לתגבורת. הדמות ההירואית מופיעה ברדיו מקסיקו, בפרסומות הטלוויזיה וברשת האינטרנט, ללמד את הילדים איך להלחם בוירוס הקורונה הרשע”. בניגוד למדינת ישראל בה נאמר לשמור על מרחק של 2 מטרים בזמן המגפה, במקסיקו הרשויות פרסמו שמירה על 1.5 מטרים בלבד, וזהו המרחק אותו מלמדת סוזנה שצריך לשמור בין אדם לאדם, כדי להימנע מהדבקה. ניתן לראות שישנה בעיה נוספת במרחק אותו מציגה הדמות בפריסת ידיה, אמנם כתוב שצריך מרחק של 1.5 מטר, אך המרחק המסומן בתוך הבועה הוא קוטרה. סוזנה דיסטנסיה, ברשת החברתית אקס (טוויטר) סוזנה דיסטנסיה, ברשת החברתית אקס (טוויטר) כתבה באתר דויטשה ולה (באנגלית) כתבה באתר politico.mx (בספרדית)
משחק השנהב

משחק השנהב (באנגלית: The Ivory Game) הוא סרט דוקומנטרי אמריקאי של נטפליקס. הסרט הוקרן לראשונה בפסטיבל טלורייד ב-2 בספטמבר 2016, ועלה לשירות ההזרמה של נטפליקס ב-4 בנובמבר 2016. הסרט עוקב אחר הסחר בשנהב שמתנהל בצורה לא חוקית ברחבי העולם, ומציין את הממשלות שמעלימות עין ומתעלמות מהציידים הלא-חוקיים שיורים בפילים על מנת להשיג שנהב. אנשי צוות הצילום התערו בין סוחרי השנהב, והצליחו לתעד אותם בסתר כשהם מודים בחלקם בציד הלא-חוקי. הצוות צילם במספר מדינות, ביניהם זמביה, טנזניה, קניה, סין, וייטנאם והונג קונג. הסרט התיעודי מדווח כי אם ממשלות לא ינקטו בצעדים מעשיים כעת או בעתיד הקרוב, הפילים עלולים להיכחד במהלך 15 השנים הבאות. באתר Rotten Tomatoes זכה הסרט ל-77%, עם ציון של 7.8/10, על סמך 22 ביקורות. הסרט היה מועמד לפרסים בפסטיבל הסרטים הבינלאומי בטורונטו, לפרסים מטעם "הקרן העולמית לשימור חיות הבר" וכן זכה במספר פרסים. הסרט עלה לשירות ההזרמה של נטפליקס ב-4 בנובמבר 2016. אתר האינטרנט הרשמי של משחק השנהב "משחק השנהב", במסד הנתונים הקולנועיים IMDb (באנגלית) "משחק השנהב", באתר נטפליקס "משחק השנהב", באתר AllMovie (באנגלית) "משחק השנהב", באתר Rotten Tomatoes (באנגלית) "משחק השנהב", באתר Metacritic (באנגלית) "משחק השנהב", במסד הנתונים הקולנועיים KinoPoisk (ברוסית) "This Is the Most Important Issue That's Not Being Talked About in This Election". Esquire. 2016-11-07. נבדק ב-2016-11-10. Page, Thomas (3 בנובמבר 2016). "'The Ivory Game': DiCaprio documentary tackles illegal trade". CNN. {{cite news}}: (עזרה) The Ivory Game, נבדק ב-2021-05-21 GmbH, Terra Mater Factual Studios. "The Ivory Game - Terra Mater Factual Studios". Terra Mater Factual Studios (בגרמנית). נבדק ב-2016-11-14.